1Oih sudaro-sudaro nan tacinto! Kasadonyo janji tu ditujukan ka-bake kito. Dek karano itu, andaklah kito mambarasiahkan diri, dari saga-lo nan mangumuahi tubuah, sarato jo nan mangumuahi rohani kito. Andak-lah kito takuik kabake Allah, supayo kito dapek iduik nan sangajo untuak Baliau, jo sacaro samparono. 2Tarimolah kami di dalam ati ang-kau. Kami indak ado doh basalah ka-bake siapo pun juwo, sarato indak pa-nah doh kami marugikan urang. Indak ado saketek juwo doh kami ma-am-biak ka-untuangan dari siapo pun ju-wo. 3Ambo bakato bakcando itu, indak doh untuak mampasalahkan angkau. Dek karano, bakcando nan lah am-bo katokan dulu, kami sangaik ma-ngasiahi angkau, nan kito ko bakanti sa-iduik samati. 4Ambo picayo sapanuahnyo kabake angkau. Malah am-bo bangga sangaik taradok angkau! Biyapun banyak kami tasuwo jo nan sulik, tapi, ati ambo sabana ta-ubek dek karano di angkau. Ati ambo sung-guah basukocito! 5Baitu pulo kutiko kami tibo di Ma-kedonia, indak talakik saketek juwo doh dek kami balapeh panek. Dari sagalo suduik kami mandapek kasu-liktan: dari piyak lain patangkaran, dari dalam ati kami sandiri, kata-kuik-an. 6Tapi syukurlah, Allah ta-tauk mahiburkan ati urang nan putuih aso; Baliau mambuwek kami basuko-cito, dek jo kadatangan Titus. 7Kami basukocito indak doh dek karano ka-datangan Titus tu sajo, tapi, iyo pulo dek mandanga curito inyo, baa bana atinyo tahibur dek karano di angkau. Inyo mancuritokan kabake kami, bara-so angkau bi taragak sangaik nak ba-suwo jo ambo; sarato baraso angkau bi manyasa jo sagalo pabuatan ang-kau nan dulu, nan kiniko angkau rela mambela ambo. Itulah nan mambu-wek ambo sangaik basukocito. 8Biyapun surek ambo tu lah ma-ibo-kan ati angkau, tapi, ambo indak ma-nyasa doh mambuwek surek tu. Batua, pado wakatu ambo tawu, baraso surek ambo tu ma-ibokan ati angkau - bi-yapun ati angkau nan ta-ibo tu hanyo samantaro-nan ambo agak manya-sa juwo. 9Tapi, kiniko ambo basuko-cito - indak doh dek karano ati ang-kau nan lah ta-ibo tu, tapi, dek karano ati angkau nan ta-ibo tu, mambuwek angkau bi batobaik. Batua, ati ang-kau nan ta-ibo tu sajalan jo kahandak Allah. Jadi, nan kami indak marugi-kan angkau. 10Dek karano, ati ta-ibo nan bakcando itu, ma-asiekan paru-bahan ati, nan mandatangkan kasa-lamaiktan. Nan urang indak ka ma-nyasa doh jo parkaro nan bakcando itu. Tapi sabaliaknyo, ati ta-ibo nan hanyo sajalan jo kahandak manusia, ka mambawok mauik. 11Cubolah ang-kau paratikan, apo asienyo di ang-kau dek ati ta-ibo nan sajalan jo ka-handak Allah! Asienyo iyolah, angkau sabana-bana ba-usawo untuak manja-niahkan nan karuah! Angkau manja-di jajok taradok doso, angkau takuik, angkau taragak, angkau jadi basuma-ngaik, angkau rela ma-ukun nan basa-lah! Dalam sagalo parkaro ko, angkau lah mampaliyekkan baraso angkau in-dak basalah. 12Jadi, biyapun ambo lah mambu-wek surek tu, ambo buwek indak doh dek karano urang nan basalah tu. In-dak pulo doh, dek karano urang nan sansaro dek kasalahan tu. Ambo mam-buwek surek tu, supayo di adok-an Allah, angkau manyadari sandiri bara-lah kagadangnyo paratian angkau tara-dok kami. 13Itulah sabauknyo tahibur ati kami. Salain tahibur, kami labiah-labiah lai disukocitokan, dek karano maliyek sukocito Titus; atinyo tahi-bur dek karano di angkau kasadonyo. 14Ambo iyo lah mamanggak-manggak-kan angkau kabake inyo. Syukurlah, angkau indak mamalukan ambo. Ka-sadonyo nan lah panah kami katokan kabake angkau, iyo batua. Baitu pulo, apo nan kami panggak-panggakkan tantang angkau kabake Titus, tanya-to batua pulo. 15Kiniko inyo sama-kin mangasiahi angkau, dek karano takana dek inyo, baa bana kapatuah-an angkau kasadonyo dalam pimpin-an inyo, sarato baa bana angkau ma-narimo inyo jo sacaro aromaik, sarato jo patuah. 16Sanang bana ati ambo, dek karano angkau dapek dipicayo-i dalam sagalo parkaro.
Copyright
Learn More
min_Latn zho_Hant eng_Latn